Source: http://tampere.cloudnc.fi/fi-FI/Toimielimet/Asunto_ja_kiinteistolautakunta/Kokous_19122018/Hupakonojanpuiston_luonnonsuojelualueen_(68159)
Timestamp: 2019-01-19 04:30:40+00:00
Document Index: 25323571

Matched Legal Cases: ['§ 189', '§ 168', '§ 169', '§ 170', '§ 171', '§ 172', '§ 173', '§ 174', '§ 175', '§ 176', '§ 177', '§ 178', '§ 179', '§ 180', '§ 181', '§ 182', '§ 183', '§ 184', '§ 185', '§ 186', '§ 187', '§ 188', '§ 190', '§ 191']

Hupakonojanpuiston luonnonsuojelualueen muodostaminen | Tampere esityslistat ja pöytäkirjat
Kokous 19.12.2018
Hupakonojanpuiston luonnonsuojelualueen muodostaminen
Asunto- ja kiinteistölautakunta, kokous 19.12.2018
§ 189 Hupakonojanpuiston luonnonsuojelualueen muodostaminen (lisäpykälä)
TRE:4708/11.01.03/2017
Yhdyskuntalautakunnan ympäristö- ja rakennusjaosto, 6.11.2018
Tampereen kaupungin ympäristönsuojeluyksikkö on valmistellut yhteistyössä kaupungin muiden yksiköiden kanssa Hervannan ja Vuoreksen rajalla sijaitsevan Hupakankorven alueen perustamista luonnonsuojelualueeksi. Alue on n. 9 hehtaarin laajuinen ja kokonaisuudessaan Tampereen kaupungin omistama. Pirkanmaan ELY-keskukselta haetaan alueen rauhoittamista luonnonsuojelulain 24 §:n mukaisesti yksityiseksi luonnonsuojelualueeksi liitteen 1 mukaisella rajauksella ja liitteen 2 mukaisilla rauhoitusmääräyksillä. Tampereen kaupungin hallintosäännön 22 §:n kohdan 1) mukaan asunto- ja kiinteistölautakunnan tehtävänä on kaupungin maa- ja tilaomaisuuden kehittämisen hallinnasta vastaaminen. Hallintosäännön 23 §:n mukaan ympäristö- ja rakennusjaosto toimii kunnan luonnonsuojeluviranomaisena, jonka tehtävänä on edistää luonnonsuojelua.
Alueen rauhoittaminen on osoitettu Tampereen kaupungin luonnonsuojeluohjelmassa, joka hyväksyttiin kaupunginvaltuustossa 10.12.2012. Alue on Pirkanmaan maakuntakaavassa 2040 esitetty suojelumerkinnällä (S). Tampereen kaupunginvaltuuston 15.5.2017 hyväksymässä, osittain lainvoimaiseksi 20.9.2018 kuulutetussa kantakaupungin yleiskaavassa 2040 alue on osoitettu luonnonsuojelualueeksi, jonka tarkempi rajaus ja suojelun perusteet määritellään luonnonsuojelulain mukaisella rajaus- tai perustamispäätöksellä. Alueen pääkäyttötarkoitus on molemmissa voimassa olevissa asemakaavoissa (7738 ja 7970) viheralue (VM-6 ja VL-7), jolle on osoitettu on asemakaavassa 7738 s-20: Suojeltava alueen osa sekä asemakaavassa 7970 sl-5: Hyönteistöltään arvokas alue. Alueella ei saa suorittaa sen luonnontilaa heikentäviä toimenpiteitä.
Hupakankorpi on Suolijärvestä ja Hervantajärvestä laskevan Myllyojan varrella sijaitseva rämealue. Suojelun taustalla on harvinaisen, tieteelle uutena lajina v. 2000 Myllyojasta kuvatun vesiperhosen, pirkanpalkosen (Oxyethira tamperensis) esiintyminen Myllyojassa. Lajia on tavattu vain kolmelta esiintymältä Suomessa, joista Myllyoja on yksi. Rämealueelta on tavattu myös muuta harvinaista hyönteislajistoa, mm. vaarantuneeksi luokiteltu kihokkisulkanen. Tavoitteena on pitää Myllyojan ja sitä ympäröivän rämealueen luonnonolosuhteet ennallaan.
Päätettävänä olevat rajausehdotus ja rauhoitusmääräykset on valmisteltu yhdessä kiinteistötoimen, liikuntapalveluiden sekä kaupunkiympäristön suunnittelun viheralueiden ja hulevesien sekä liikennesuunnittelun kanssa. Tampereen hallintokuntien kesken pidettiin 27.9.2018 palaveri, jonka mukaisesti alueen rajausta ja rauhoitusmääräyksiä on muokattu. Rajausta on tarkennettu luonnonsuojeluohjelman mukaisesta rajauksesta suhteessa Ruskonkehän liikeennealueeseen ja Suolijärven ulkoilupolkuun. Rajausta on myös tarkennettu koillisosan asutukseen rajautuvalta osalta huomioiden tulevaisuuden ulkoilu- ja latureittien tilatarpeet.
Alueelle on tehty alustava tarkastelu olemassa olevista reiteistä ja reittitarpeista sekä opastusrakenteista. Nämä tarkentuvat myöhemmin yhteistyössä laadittavassa hoito- ja käyttösuunnitelmassa. Rauhoitusmääräyksissä on huomioitu olemassa olevien reittien kunnossapito. Tampereen Taivaltajat ylläpitävät alueella kulkevaa ns. Taivalpirtin latua, ja he ovat hyväksyneet rauhoitusmääräykset osaltaan.
ELY-keskuksen liikkennevastuualueelta saatiin kannanotto, jossa todettiin että rajaus ja rauhoitusmääräykset ovat hyväksyttävät Ruskontien, maantien 309, kannalta.
Asemakaavoitus ei pitänyt tarpeellisena ottaa kantaa alueen valmisteluun, sillä alueen asemakaavoissa on jo suojelumerkinnät.
Tampereen hyönteistutkijain seura on osaltaan kommentoinut valmistelutyötä.
Tampereen Veden lausunnon mukaisesti muokattiin rauhoitusmäääryksiin vesi- ja viemärijohtojen kunnossapidon ja korjaamisen salliva kohta, minkä Tampereen Vesi hyväksyi.
Harri Willberg, Ympäristönsuojelupäällikkö, Harri.Willberg@tampere.fi
Esitetään asunto- ja kiinteistölautakunnan päätettäväksi:
Hupakankorven alueelle haetaan liitteen 1 mukaiselle n.9 ha:n rajatulle määräalalle liitteen 2 mukaisilla rauhoitusmääräyksillä Pirkanmaan ELY-keskukselta luonnonsuojelulain 24 §:n mukainen rauhoituspäätös.
Juhana Suoniemi ehdotti, että liitteeseen 2 tehdään korjaus; pyöräily sallittaisiin olemassa olevilla poluilla. Erik Lydén kannatti Suoniemen ehdotusta.
Puheenjohtaja esitti, että äänestys suoritetaan kädennostoäänestyksenä siten, että esittelijän ehdotusta kannattavat äänestävät JAA ja Suoniemen ehdotusta kannattavat äänestävät EI. Äänestysesitys hyväksyttiin. Suoritetussa äänestyksessä Ilpo Sirniö, Reeta Ahonen, Antti Salonen, Ulla Kampman, Kari Lindbom, Suvi Mäkeläinen äänestivät JAA, ja Juhana Suoniemi ja Erik Lydén äänestivät EI. Puheenjohtaja totesi esittelijän päätösehdotuksen voittaneen äänin 6 - 2.
Asunto- ja kiinteistölautakunta, 21.11.2018
Virpi Ekholm, Kiinteistöjohtaja, Virpi.Ekholm@tampere.fi
Hupakankorven alueelle haetaan liitteen 1 mukaiselle n. 9 ha:n rajatulle määräalalle liitteen 2 mukaisilla rauhoitusmääräyksillä Pirkanmaan ELY-keskukselta luonnonsuojelulain 24 §:n mukainen rauhoituspäätös.
Asian käsittelyn kuluessa Kalle Kiili ehdotti, että asia jätetään pöydälle. Tuula Pohjola ja Sonja Harmaala kannattivat pöydällepanoehdotusta.
Puheenjohtaja totesi, että asia jätetään yksimielisesti pöydälle.
Ympäristösuunnittelija Eeva Punju, puh. 040 806 2184, etunimi.sukunimi@tampere.fi
Hallintosihteeri Minna Kareinen, puh. 040 750 1876, etunimi.sukunimi2@tampere.fi
Asia jäi pöydälle 21.11.2018.
Esittelijä uudistaa päätösehdotuksen.
Teppo Rantanen, Johtaja
Pirkanmaan Ely-keskus, Harri Willberg, Anne J Tuominen, Elina Karppinen, Timo Koski, Anna Henttonen, Katri Jokela, Petri Pulli /Tampereen Vesi
Liite 1 Hupakankorven ls-alueen rajausehdotus.pdf (pdf, 9394 kt)
Liite 2 Hupakankorven ls-alue rauhoitusmääräysehdotus.pdf (pdf, 50 kt)
Liite 3 Tampereen Vesi Liikelaitoksen lausunto.pdf (pdf, 234 kt)
Kuuntele Liite 1 Hupakankorven ls-alueen rajausehdotus.pdf
Kuuntele Liite 2 Hupakankorven ls-alue rauhoitusmääräysehdotus.pdf
Kuuntele Liite 3 Tampereen Vesi Liikelaitoksen lausunto.pdf
§ 168 Kokouksen laillisuus ja päätösvaltaisuus
§ 169 Pöytäkirjan tarkastus
§ 170 Läsnäolo- ja puheoikeus
§ 171 Ajankohtaiskatsaus
§ 172 Lielahden koulun vanhan osan rakennusten perusparannuksen lopputilitys
§ 173 Sammon päiväkodin parannus- ja muutostöiden lopputilitys
§ 174 Tampereen maauimalan uudisrakennuksen lopputilitys
§ 175 Olkahisen koulun uudisrakennus ja päiväkodin perusparannus, hankesuunnitelma
§ 176 Pellervon päiväkodin ja koulun uudisrakennuksen hankesuunnitelma
§ 177 Isokuusen päiväkodin ja koulun tarveselvitys
§ 178 Toimitilan vuokraaminen muistisairaiden henkilöiden asumispalveluun osoitteessa Satamakatu 17
§ 179 Asunto- ja kiinteistölautakunnan vuoden 2019 palvelu- ja vuosisuunnitelma
§ 180 Tampereen kaupungin ja Tampereen Tilapalvelut Oy:n välinen palvelusopimus vuosille 2018 - 2020
§ 181 Päiväkoti- ja kouluverkkoon liittyvä tila- ja kiinteistöselvitys
§ 182 Tampereen kaupunkikonsernin maankäytön toteuttamisen ja investointien pitkän aikavälin suunnitelma PALM 2017–2031
§ 183 Kaupungin ja Metsä Board Oyj -nimisen yhtiön välisen maankäyttösopimuksen hyväksyminen liittyen kaavaan 8496
§ 184 Kaupungin ja Metsä Board Oyj -nimisen yhtiön välisen vaihtokirjan hyväksyminen liittyen kaavaan 8496
§ 185 Tontin 837-28-5548-1 myyminen Lidl Suomi Ky:lle
§ 186 Tontin 837-320-6055-12 myyminen Lidl Suomi Ky:lle
§ 187 Yritystontin 837-270-2675-1 myyminen
§ 188 Oikaisuvaatimus koskien Vuoreksessa sijaitsevan tontin rakentamisvelvoiteajan jatkamista
§ 190 Viranhaltijoiden päätösten otto-oikeus (lisäpykälä)
§ 191 Viranhaltijoiden päätösten otto-oikeus (lisäpykälä)